Soizburg (Bundesland)

As **Bundeslaund Soizburg**, **Soizburger Laund** óder'aa **Laund Soizburg** gnaunnt (Deitsch: *Bundesland Salzburg*, *Salzburger Land* óder aa *Land Salzburg*), is a Bundeslaund in Ésterraich. Saih bsundre histoarische Entwigglung und saih Stöung ois söbsténdigs Firstentum im Hailing Rémischen Raich bis 1806, unterschaidt dés Laund voh da Gschicht her, voh dé aundern ésterraichischen Bundeslénder.

## Geógrafi
Soizburg hod a Flächen voh 7156,03&nbsp;km². As Laund vafiagt iwer'ra 174&nbsp;km launge Aussengrenz, dés zum oiergreessden Dail mid Boarn *(im Noerden)* und mid am gloanern Dail mid Sidtirói *(im Sidwesten)* dailt. Waiders grenzt's im Noerdóstn an's Bundeslaund Óweresterraich, im Westen an Noerdtirói sówia im Siden an Ósttirói im Sidósten an's Bundeslánd Kernten und im Ósten a'd'Staiermoerk.

### Laundschoften
Laundschoftlich wirds Laund Soizburg in fimf Gai *(Gaue)* dailt, voh dé d'Grenzen idént san mid dé bólitischen Bezirke vom Laund (schau unter Vawoitung).

Da nerdliche Dail vom Laund dailt sé in zwaa Gai:
* Da **[[Flochgau|Flochgau]]** is as nerdlichste Gebit vom Laund, zue dém aa, dé oiernaxde Umgewung im Sin voh da Stod Soizburg kerd. Saih Naum is in Áulénung a'd' Bezaichnung voh dé aundern Gai „im Gebirg“ erscht spaader gschoffa worn und druggt dé geógrafische Bschoffahaid vom Gebit aus. Dé bsteet aus'm Vueroipenlaund und glaanare Daile, dé zue d'nerdlichen Koikoipen kern (Ósterhoerngrupen).
* Da **[[Tennengau|Ténnengau]] schliasst sé sidlé an'n Flochgau dráu und umfosst gróssreimig 's Gebit um d'Stod [[Hallein|Hallain]] und dé sidlé dodavoh liganden Gmoanden. Eam saih Naum loatt sé vom [[Tennengebiag|Ténnengebirg]] her ob, voh dém da erschde Naumansdail auf's Wuert [[Tanne|Taunner]] zruggégeet. Er umfosst im Wesentlichen dés do broade Soizochtoi sówia dé boadersaits dodavoh befindlichan Berg voh d'nerdlichen Koikoipen.

Da sidliche Dail vom Laund Soizburg werd in drai Gai gliadert:
* Da **Póngau** büdt'n mitlern voh dé drai sidlichen Gai. Dé Bezaichnung loatt sé voh ''Pongo'' ob, 'm heiding [[Bischofshofen|Bischófshófer]].
* Da **Pinzgau** nimmt an westlichen Dai davoh aih. Saih Naum loatt sé vom [[Köitn|kötischen Staumm]] voh dé [[Ambisonten]] ob.
* Da **Lungau** befindt sé im Sidósten vom Laund und hod sain Naum vom Booch Lonka dahoiden. Dé drai sidlichen Gai haum an Óhtai a'd' [[Hohe Tauern|Hóun Tauern]] sówia im Lungau a'd' [[Niedere Tauern|Niadern Tauern]], dé boade zua d' [[Zentralalpen|Zentroioipen]] kerig san. Gmoahsaum werns  - bsunderst aus da Sicht voh dé wenger gebirging Geganden vom Laund Soizburg - ois „Innergebirg“ bezeichnat.

== Vawoitung ==

''Schaug aa: [[Liste der Gemeinden im Land Salzburg|Listen voh d'Gmoaner im Soizburger Laund]]''



=== Bezirkk ===
's Laund Soizburg is in fimf bólitische Bezirkk und a [[Statutarstod]] ''([[Soizburg]])'' gliadert.

* [[Salzburg|Soizburg]]-Stod ''(Laundeshaubtstod)''
* [[Bezirk Salzburg-Umgebung|Soizburg Umgewung]] ''(Flochgau, histoarisch: Soizburggau)''
* [[Bezirk Hallein|Hallain]] ''(Ténnengau)''
* [[Bezirk St. Johann im Pongau|St. Jóhann im Póngau]] ''(Póngau)''
* [[Bezirk Zell am See|Zö am See]] ''(Pinzgau)''
* [[Bezirk Tamsweg|Taumsweg]] ''(Lungau)''

=== Stédt ===
* [[Salzburg|Soizburg]] ''(148.078)'' 
* [[Hallein|Hallain]] ''(19.864)''
* [[Saalfelden am Steinernen Meer|Soifön am Stoanern Meer]] ''(15.954)''
* [[St. Johann im Pongau|St. Jóhann/Pg.]] ''(10.729)''
* [[Bischofshofn|Bischóffshófn]] ''(10.290)''
* [[Zell am See|Zö am See]] ''(9.568)''
* [[Seekirchen am Wallersee|Seekirer am Wollersee]] ''(9.786)''
* [[Mittersill|Mittersü]] ''(5.408)''
* [[Oberndorf bei Salzburg|Ówerndorf ba Soizburg]] ''(5.590)''
* [[Neumarkt am Wallersee|Neimoerkt am Wollersee]] ''(5.786)''
* [[Rodstodt|Rodstod]] ''(4.892)''

== Vakeah ==
=== Stroßn ===
S' Soizburga Lond wead vo zwaa Autobohna durchquert: da [[Tauanautoboh]] vo Noadn noch Sidn, ois Vabindung zwischn [[Deitschland|Deitschlaund]] und [[Karntn]] und da [[Westautoboh]], ois Vabindung zwischn [[Deitschland|Deitschlaund]] und em Ostn vo [[Östareich]]. A guad ausbauds und dichts Netz vo Bundes- und Londesstroßn üwaziagt s gonze Londesgebiet.

De beidn Hauptflusstäla vo da [[Soizach]] und da [[Saalach|Saaloch]], sowia s oware [[Enns (Fluss)|Ennstoi]] buidn d' Grundlog fir d' Hauptvakearsstroßn. Viar Noad-Sid-Oipmüwagäng bewöiting 'n Vakeahsfluss: im Sidwestn is des da [[Pass Thurn|Poss Thurn]] und in da Valängarung da [[Felbertauern|Föiwatauantunöi]], im Sidn de [[Großglockner|Grossgloggna]] [[Großglockner Hochalpenstraße|Hochoipmstrossn]] (vo Mai bis Oktowa göffnet) und im Sidostn d' Tauanautoboh sowia da Kotschbergposs (vurglogat da Rodstäda Tauanposs). Im Pinzgau gib's no a Ost-West-Oipmvabindung mid da Gerlos-Oipmstroßn üwa 'n [[Gerlospass|Gerlosposs]].

Durch d' bsundane geografische Log is [[Soizburg]] vakeahstechnisch und wirtschoftlich mid d' [[Bayern|boarischn]] [[Landkroas|Laundkroas]] [[Berchtsgoana Land|Berchtsgona Laund]] und 'm [[Landkroas Traunstoa|Laundkroas Traustoa]] vazohnt. D' kürzastn Stroßnvabindungen zua de Städt und Gmoana vom [[Pinzgau]] firn üwa s sognonnte Deitsche Egg (aa klaans Deitsches Egg gnonnt; [[Soizburg]] - [[Reichahoi|Bod Raichnhoi]] - [[Lofer|Lofa]]). Wirtschoftlich san bsundas [[Freilassing]] (friara unta da Bezeichnung ''Soizburghofn'' a Vuaoatvo Soizburg) und [[Reichahoi|Bod Raichnhoi]] mid [[Soizburg]] vabundn.

Seid [[1995]] bsteht d' [[Euregio Salzburg - Berchtesgadener Land - Traunstein|Euregio Soizburg - Berchtsgona Laund - Traustoa]], a Zommschluss auf kommunala Ewane zur Vabessarung vo da vüivöiting zwischnstootlichn Zommorweit in da Umsetzung vom eiropäischn Gedonknguat.

=== Eisnboh ===

De [[Westbahn|Westboh]] fiahrt durch 'n [[Flochgau]], 'm [[Soizach]]toi bis [[Zöi am See]] und bei [[Saalfelden am Steinernen Meer|Soiföin]] üwa 'n Griassnposs noch [[Tirol (Bundesland)|Tiaroi]]. Bei [[Schwarzach im Pongau|Schworzoch]]-[[St. Veit im Pongau|St. Veit]] gobet se d' Westboh und fiahrt ois [[Tauernbahn|Tauanboh]] durch s [[Bad Gastein|Gostoanatoi]] und 'n Tauantunöi noch [[Kärntn]]. Vo [[Bischofshofn]] fiahrt a Bohvabindung durch s Fritzbochtoi und [[Rodstodt|Rodstod]] in d' [[Steiamork|Staiamork]].

=== Flug ===

On s nazionale und intanazionale Flugnetz is [[Soizburg]] durch 'n [[Flughafen Salzburg|Flughofn Soizburg]] ''(Airport [[Wolfgang Amadeus Mozart|Woifgaung Amadäus Mozart]])'' obundn. In [[Zöi am See]] gibt s an Sportflughofn und in [[Mauterndorf|Mautandorf]] an Seeglflughofn.

== Gschicht ==

''Hauptartike: [[Geschichte des Landes Salzburg|Gschicht vom Laund Soizburg]]''

De Bsiedlung vo Soizburg raichd bis in de vurgschichtliche Zaid. Vo de [[Kelten|Köitn]] stommd da öidaste Nom vo da Stod Soizburg : ''Iuvavum''. Unta de Röma is Iuvavum a Vawoitungsbezirk innahoib vo da Prowinz [[Noricum|Noricum Ripense]] gwesn. Said 'm 6. Joarhundat hod s Gebiet vom spaadan Lond Soizburg (oone am Bezirk [[Lungau]]) zum [[Herzogtum Bayern|Herzogtum Baiern]] ghead. Durch d' Oloog vom [[Stift St. Peter|Stift St. Beeda]] ([[696]]) und vom [[Benediktinen-Frauenstift-Nonnberg|Benediktinen-Fraunstift Nonnberg]] ([[713]]), in de Ruinen vom römischn Iuvavum, hod da [[Rupert von Salzburg|hl. Rupert vo Soizburg]] (Londespatroon vo Soizburg) d' Grundloog fir a Bistum ([[739]]) und s Erzbistum ([[798]]) gschoffm. [[Soizburg]] is durch dees zum Mittlbunkt vo da boarischn Kirchnprowinz worn, de nohezua 'n gsomtn [[Altbayern|oidboarischn]] Raum umfossd hod.

'm Erzbischof [[Eberhard von Regensberg|Ewahard II.]], am entscheidndn Partaigänga vo de [[Staufer|Staufa]], is s [[1200]] bis [[1246]] glunga aus de [[Grafschaft|Groofschoftn]], [[Gerichtsbezirk|Grichtsbezirke]] und [[Vogtei|Vogtain]] a gschlossns erzbischöflichs Herrschoftsgebiet aufzbaun. Mid da Odakennung vo d' Grenzn durch 'n Baiernherzog im Joar [[1275]] hod d' lezzde Faasn vo da Oblösung vo Soizburg vom [[Herzogtum Bayern|Herzogtum Baiern]] ogfonga. [[1328]] is Soizburg durch d' Erlossung vo ana aiganen Londesvaordung zum waidgehatn söibständing Stoot innahoib vom [[Heiliges Römisches Reich Deutscher Nation|Heiling Römischn Raich]] worn. Ois Fürsterzbistum hod sa se zu am kirchlich-wöidlichn Buffastoot zwischn Baiern und d' [[Habsburger|Hobsburga-Launde]] entwigget. [[1462]] und [[1525]]/[[1526]] is zua de [[Deutscher Bauernaufstand|Bauanaufständ]] kemma. Da Fürsterzbischof [[Leopold Anton von Firmian|Leopoid Anton Groof vo Firmian]] hod d' Auswondarung vo runde 20.000 Soizburga ([[1731]]/[[1732]]), de zum Protestantismus konwertiard san, dazwunga.

Wirtschoftlich is im 16. Joarhundat ned nur da Soizhondl vo Bedeitung gweesn, sondan aa da Goidobbau im Gostoana Toi. D' Obbaumengen san domois d' gresstn in gonz [[Europa|Mittlairopa]] gweesn.

[[1803]] is s Fiaschtndum ois [[Sekularisierung|sekularisiarts]] Kurfürstntum on an Grossherzog [[Ferdinand III. (Toskana)|Ferdinaund III. vo da Toskaana]], [[1805]] gmoasom mid da Fürstprobstai [[Bertesgaden|Berchtsgoon]] zum [[1804]] nei gründtn [[Kaiserreich Österreich|Koasaraich Östareich]] kemma. [[1810]] is s wieda zu [[Bayern]] kemma, noch 'm [[Wiener Kongress|Weana Kongress]] [[1816]] is s (oone Berchtsgoon) wieda (endgüitig) zu [[Österreich|Östareich]] kemma, is owa vurerst a Tail vo [[Oberösterreich|Owaöstaraich]] (klaanare Taile vom Lond san on [[Tirol|Tiaroi]] ogschlossn worn) gweesn. Da Soizburga [[Rupertiwinkel|Rupertiwinke]] mid de Pfleegrichte [[Staufenegg|Staffmegg]] und [[Teisendorf|Taisndorf]] san domois noch [[Königreich Bayern|Bayern]] kemma. [[1849]] is [[Salzburg (Bundesland)|Soizburg]] a aiganes östareichischs Kroonlond in da [[Österreich-Ungarn|k.u.k. Monarchie]] und [[1920]] a Bundeslond vo da nei entstondanen [[Erste Republik Österreich|I. Repubblik]] worn.

== Kuituer ==
''Schau aa: [[Salzburger Landeshymne|Soizburger Laundeshimne]] • [[Rainermarsch|Rainermarsch]]''

Dé unterschiadlichen Laundschoften beherberng a Vüzoi voh vaschiadane Braich, voh dénan maunche óft netter mear aun am oahzing Ort bflegt wern. A' da Vuerwainochtszeid kimmt mi'm Nikólaus da [[Krampal]]. A neiane Éntwigglung san d'organisiaden Krampalleiff, ba dénan sé d'Krampalfiguern ehernter an d'Fantasikóstime voh da Fümindustri oarientian. A' dé Raunächtt, noch da Wainochtszeid, kemman d'Gléggler und d'[[Perchten|Berchten]]. Leewendige Summerbreich, speziö im [[Lungau]] san d'[[Prangstange|Braungstaungern]] und d'[[Samson|Samsón]]umziag. Da Rupertikiridog in [[Salzburg|Soizburg]] is oahs voh d'dradiziónösten [[Volksfest|Voiksfésteln]] in [[Österreich|Ésterraich]] und werd jéerlich voh meara ois wia 100.000 Leit, vatailt auf fimf Dog, bsuacht.

=== Kuituerferdarung ===
Zoiraiche kuituröie Ferderungan hod's Laund Soizburg aihgrichtt mid am bsundern Schwarbunkt voh da Unterstitzung voh da zeidgnéssing Kunst. Im Beraich voh da Litaratuer san dés da [[Rauriser Literatuapreis|Rauriser Litaratuerbrais]], da [[Georg-Trakl-Preis|Georg-Trakl-Brais fir Lirik]] und Joeresstipéndien fir Litaratuer. In d'Beraiche Musi, Füm und Büdende Kunst, gibt's eemfois Joeresstipendien, dodriwer ausse 'n ''Gróossen Kunstbrais fir Musi'', 'n [[Musikpreis Salzburg|Musibrais Soizburg]] und vaschiadane Laundesbraise fir Architektuer, Keramik, Moiarai und Grafik.

== Bólitik ==
''Schau aa: [[Liste der Landeshauptleute von Salzburg|Listen voh d'Laundeshaubtleitt voh Soizburg]]''

D'Bólitik im Soizburger Laund is noch'm End vom Kriag vueroim voh da [[ÖVP]] bstimmt woern, dé d'Laundeshaubtleitt voh [[1945]] bis [[2004]] gstöd hod. Erst ba d'Woin zum Soizburger Launddog am 7. Merz 2004, hod's an bólitischen Wexel hih zuer [[SPÖ]], mid da Woi voh aner Laundeshaubtfrau geem, da [[Gabriele Burgstaller|Burgstoier Gabi ''(Burgstaller Gabriele)'']]. 

D'[[Landesregierung Haslauer jun. II|aumtiarande Laundesregiarung]] bsteet sai'm Joer 2018 aus fimf Regiarungsmidgliadern voh da ÖVP, aam Vadreter voh d'Greanen und aaner Vadretarin voh d'NEOS. Da derzaidige Laundeshauptmáu is da [[Haslauer Wilfried junior|Hoslauer Wüfrid ''(Haslauer Wilfried)'']].

== Wirtschoft ==
Im vaglaich mi'm [[Bruttoinlandsprodukt|BIP]] voh da [[EU]], ausdruggt in Kaufkroftstandards daraicht Soizburg an Index voh 133.3 ''(EU-25:100)''.

== Bartnerschoften ==
''Schau aa: [https://web.archive.org/web/20070927220701/http://www.salzburg.gv.at/themen/se/europa/regionen/gue-zusammenarbeit/partnerschaften.htm Informazióner zue dé Bartnerschoften]''

* [[Litauen|Litaun]]: Sai'm Joer [[1970]] vabindt 's Bundeslaund Soizburg und d'Repubblik Litaun a Bartnerschoft.
* [[Provinz Trient|Treant]]: Im Joer [[1999]] is mid da Brówinz Treant a Bartnerschoftsvatrog unterzaichnet worn.

== Büdelgallari ==

<center><gallery>
  Datei:Salzburg_von_oben_gross.jpg|Bligg auf d'[[Salzburg|Stod Soizburg]] voh da Féstung aus
  Datei:Pan venediger klein.jpg|Bligg auf d'[[Venedigergruppe|Venedigergrubben]] ad [[Hohen Tauern|Hóun Tauern]] mi'm [[Großvenediger|Gróossvenediger]] ''(heechster Berg im Soizburger Laund)''
  Image:BadHofgastein-Winter.jpg|Da Póngau im Winter (ba Bod Hófgosteih)
  Image:Werfen from castle Hohenwerfen.jpg|Da Pongau ba Werfen in Richtung [[St. Johann im Pongau|St. Jóhann/Pg.]]
  Image:Untersberg von salzburg.jpg |Da Untersberg voh Soizburg aus gseeng
  Image:Kaprun_powerplant_02.JPG |D'[[Kaprun]]er Stauseen 
  Image:Untersberg_gipfel.jpg|Gaieregg
  Image:Untersberg 030704.jpg|Bligg voh da Mitdogsschoerten, im Hintergrund auf da linken Saiten da [[Hochthron|Hóchdrón]] 
  Image:Gaisberg Salzburg.jpg|Da [[Gaisberg|Goasberg]] voh [[Schloss Leopoldskron|Leóboidskrón]] aus gseeng
  Image:Krimmler wasserfaelle 20040823.jpg|Da [[Krimml]]er Wosserfoi
  Image:Eisriesenwelt Werfen Austria 01.jpg|D'Aisriasnwöd in [[Werfen]]
</gallery></center>

== Im Internet ==

* [https://web.archive.org/web/20071104140857/http://www.salzburg.gv.at/ Soizburger Laundesregiarung]
* [https://web.archive.org/web/20071025183728/http://www.salzburg.gv.at/sagis Geóinformaziónssistem voh Soizburg ''(Luftbüdeln, ect.)'']
* [https://web.archive.org/web/20111218231049/http://www.salzburgerland.com/ Soizburger Laund Tuarismus Gsöschoft] 
* [http://www.salzburg.com/wiki/index.php Hauptsaiten voh da Soizburg-Wiki ''(voh d'Soizburger Nochrichten)'']

== Gwön ==
* Brettenthaler, Josef: **Salzburg Sidnchronik''', Valog Alfred Winter, Soizburg 2005.